Olivers Rīds
Roberts Olivers Rīds (angļu: Oliver Reed, dzimis 1938. gada 13. februārī, miris 1999. gada 2. maijā) bija angļu aktieris. Kļuvis atpazīstams pēc lomām vairākās 1960. gadu šausmu filmās, no kurām pazīstamākā ir The Trap (1966). Attēlojis galveno lomu 1968. gada filmā "Oliver!" (Oliver!), kuru režisēja viņa tēvocis Kerols Rīds un kas saņēma Amerikas Kinoakadēmijas balvu kategorijā "Labākā filma". Attēlojis arī lomas filmās "Iemīlējušās sievietes" (Women in Love, 1969), Hannibal Brooks (1969), The Devils (1971), "Trīs musketieri" (The Three Musketeers, 1973), "Četri musketieri" (The Four Musketeers, 1974), "Tomijs" (Tommy, 1975), Funny Bones (1995) un "Gladiators" (1999). Par dalību Ridlija Skota filmā "Gladiators", kas kļuva par viņa pēdējo lomu, Rīdu jau pēc nāves nominēja BAFTA kino balvai.